CELEX: 32004R1104
Language: lt
Date: 2004-06-11 00:00:00
Title: 2004 m. birželio 11 d. Komisijos reglamentas (EB) Nr. 1104/2004, nustatantis mažiausią nugriebto pieno miltelių pardavimo kainą 62-ajame konkurso ture, vykdomame Reglamente (EB) Nr. 2799/1999 numatyto nuolatinio konkurso tvarka

12.6.2004   
            
            
               LT
            
            
               Europos Sąjungos oficialusis leidinys
            
            
               L 211/10
            
         
      KOMISIJOS REGLAMENTAS (EB) Nr. 1104/2004
   2004 m. birželio 11 d.
   nustatantis mažiausią nugriebto pieno miltelių pardavimo kainą 62-ajame konkurso ture, vykdomame Reglamente (EB) Nr. 2799/1999 numatyto nuolatinio konkurso tvarka
   EUROPOS BENDRIJŲ KOMISIJA,
   atsižvelgdama į Europos bendrijos steigimo sutartį,
   atsižvelgdama į 1999 m. gegužės 17 d. Tarybos reglamentą (EB) Nr. 1255/1999 dėl bendro pieno ir pieno produktų rinkos organizavimo (1), ypač į jo 10 straipsnį,
   kadangi:
   
               (1)
            
            
               1999 m. gruodžio 17 d. Komisijos reglamento (EB) Nr. 2799/1999, nustatančio išsamias Tarybos reglamento (EB) Nr. 1255/1999 taikymo taisykles, susijusias su pagalbos už pašarams skirtą nugriebtą pieną ir nugriebto pieno miltelius suteikimu ir šių nugriebto pieno miltelių pardavimu (2), 26 straipsnyje numatyta, kad intervencinės agentūros parduoda jų saugomus nugriebto pieno miltelius nuolatinio konkurso tvarka.
            
         
               (2)
            
            
               Pagal to reglamento 30 straipsnį, remiantis kiekvieno turo paraiškomis, nustatoma minimali nugriebto pieno miltelių pardavimo kaina arba nusprendžiama neskirti konkurso laimėtojo. Atsižvelgiant į skirtumą tarp nugriebto pieno miltelių rinkos kainos ir mažiausios pardavimo kainos turi būti nustatytas perdirbimo užstato dydis.
            
         
               (3)
            
            
               Atsižvelgiant į gautus pasiūlymus reikėtų nustatyti toliau nurodomą mažiausią pardavimo kainą ir atitinkamai nustatyti perdirbimo užstatą.
            
         
               (4)
            
            
               Šiame reglamente numatytos priemonės atitinka Pieno ir pieno produktų vadybos komiteto nuomonę,
            
         PRIĖMĖ ŠĮ REGLAMENTĄ:
   1 straipsnis
   Pagal Reglamento (EB) Nr. 2799/1999 nuostatas vykdomame 62-ajame konkurso ture, kurio galutinis pateikimo terminas baigėsi 2004 m. birželio 10 d., nustatoma tokia mažiausia pardavimo kaina ir perdirbimo užstatas:
   
               
                           —
                        
                        
                           mažiausia pardavimo kaina:
                        
                     
            
               192,52 eurų už 100 kg,
            
         
               
                           —
                        
                        
                           perdirbimo užstatas:
                        
                     
            
               50,00 eurų už 100 kg.
            
         2 straipsnis
   Šis reglamentas įsigalioja 2004 m. birželio 12 d.
   
      Šis reglamentas yra privalomas visas ir tiesiogiai taikomas visose valstybėse narėse.
      Priimta Briuselyje, 2004 m. birželio 11 d.
      
         
            Komisijos vardu
         
         Franz FISCHLER
         
         
            Komisijos narys
         
      
   
   
      (1)  OL L 160, 1999 6 26, p. 48. Reglamentas su paskutiniais pakeitimais, padarytais Reglamentu (EB) Nr. 186/2004 (OL L 29, 2004 2 3, p. 6).
   
      (2)  OL L 340, 1999 12 31, p. 3. Reglamentas su paskutiniais pakeitimais, padarytais Reglamentu (EB) Nr. 922/2004 (OL L 163, 2004 4 30, p. 96).